Amezruy n wassa ixelef di snat temsal, yiwet tenfaɛ, tayeḍ tḍuṛ. tin iḍuṛṛen: tazmert n ddulat n zik d tin n ddulalt n tura mxalafen. Tazmert n ddula n zik ur tzad ara, ma tella teqbilt illan teqwa cwiṭ, tezmer aṭ-ṭ-etqamer, neɣ xeṣum as tjaneb, attali s adrar( akken xedmen leqbayel d icawiyen). Seg wasmi id snulfan iṛumyen yal asafar, uɣalent ddulat n wassa nnernant di tezmert, ulac tamnaḍt ur wwiḍent ara s ṭamubilat, s isufag, s ṛṛadyu, s yiɣerbazen.